انا مريت بتجربة (حالة نصب) عيني عينك وادعوا الله ان يبعد النصابين من مصريين وغيرهم عن كل كويتي يااخوان فيه شخص من الجنسية المصرية عايش بالكويت معزز مكرم ... اقسم بالله زعيم مافيا ... انا استغرب هالنصاب هذا اشلون يمرح ويسرح ... وماخذ راحته على الاخر ..ويفتخر بكل افعاله المشينه بكل مكان هذا المصري ... ذكي لابعد حدود الذكاء بحيث ان اي انسان يتعامل معاه حتى لو كان حريص ... ومحتاط .. يعرف اشلون يطيحه بشباك النصب من غير مايكون عليه اي ممسك انا بصراحه ... فكرت افتح مشروع تجاري عباره عن مطعم وهالشخص هذا ... كان عنده محل طبعا بلا ترخيص بلديه ولا تجارة بس ديكور مطعم كان يفتحه بس اذا جاء احد يشوف المطعم ولما يروح الشخص يسكره ويطلعلك اوراق رخص من البلدية (اعتقد والله اعلم ان له ناس بالبلدية يعطونه هالاوراق الرسمية هذه) عموما اللي صار اني كتبت معاه عقد عشان اشتري المحل ومن شدة ذكائه ... كان العقد مكتوب فيه انه باعني اغراض المطعم وهالشغله من الصعب ان الواحد ينتبه لها ... وهو ماكتب انه باعني المحل رفعت قضيه ... وجبت اكثر من محامي لكن طلعت من المولد بلا حمص الحمد لله على كل حال بس اكتشفت بعدين ان فيه اكثر من واحد كلهم كويتيين ... طاحو بنفس الفخ اسم الشخص عندي ورقم تلفونه وكل بياناته اقسم بالله كتبت هالشي ... عشان احذر كل واحد من الكويتيين اللي يبي يترزق الله ويفتح له مشروع انه ينتبه الف الف مره من هالنصابين وعشان تعم الفائده واسف على الاطاله